Evropsko prvenstvo u nogometu 2024.
Evropsko prvenstvo u nogometu 2024, poznato i kao UEFA Euro 2024 ili jednostavno Euro 2024, 17. je izdanje UEFA evropskog prvenstva, četverogodišnjeg međunarodnog muškog nogometnog prvenstva Evrope koje organizuje UEFA. Njemačka je domaćin turnira koji se održava od 14. juna do 14. jula 2024. Ovo je treći put da se utakmice Evropskog prvenstva igraju na njemačkoj teritoriji i drugi put u ujedinjenoj Njemačkoj jer je bivša Zapadna Njemačka bila domaćin turnira 1988, a četiri utakmice multinacionalnog Eura 2020. odigrane su u Münchenu; međutim, ovo je prvi put da se takmičenje održava u bivšoj Istočnoj Njemačkoj, s Leipzigom kao gradom domaćinom. Italija je branilac titule, nakon pobjede nad Engleskom u finalu na Wembleyju. Zvanična lopta za ovo prvenstvo jest Fußballliebe, koju je proizveo Adidas.